 Warbixinada ay shabakaddaani heshay ee ku saabsan tacaddiyada dilka iyo dhoofinta isugu jira ee lala beegsaday saraakiisha iyo aqoonyahanada Soomaaliya waxaa kaloo ku jira dad dhalasho ahaan ka soo jeeda dalalka Carabta sida Ciraaq, kuwaasi oo markii hore qaxooti ahaan ugu noolaa dalka Imaaraadka Carabta, hase yeeshee markii dhammaan dadka aan u dhalan dalkaasi lagu amray in ay isaga baxaan Imaaraadka qaar ka mid ahi u soo tallaabeen dalka Soomaaliya oo ay ka sameysteen ganacsi yar yar oo ay noloshooda ku maareyn jireen, hase yeesee qaar ka mid ah hoggaamiye-kooxeedyadii Soomaalida oo ka faaíideysanaya barnaamijka argagixiso la diririrka reer galbeedka ay ka dhoofiyeen dalka, iyagoo u gacan geliyey heyádaha sirdoonka ee dalal kale, tusaale ahaan waxaa jira 2 nin oo Ciraaqiyiin ahaa oo iyagoo garbaha ka xiran laga dhoofiyey garoonka Km-50, kuwaasi oo la sheegay in laga dejiyey dalka Jabuuti. 